በኢትዮጵያ በተጨማሪ 179 ሰዎች ላይ የኮሮናቫይረስ ተገኘባቸው፡፡
ባሕር ዳር፡ ሰኔ 07/2012 ዓ.ም (አብመድ) ባለፉት 24 ሰዓታት ለ4 ሺህ 845 ሰዎች የላቦራቶሪ ምርመራ ተደርጎ በ179 ሰዎች ላይ ቫይረሱ መገኘቱን የጤና ሚኒስቴር አስታውቋል፡፡ ባለፉት 24 ሰዓታት ምርመራ ከተደረገላቸው ውስጥ ሰላሰው በአስከሬን ላይ የተካሄደ መሆኑን ያስታወቀው የጤና ሚኒስቴር በሁለት አስከሬን (አንድ ከጤና ተቋም እና አንድ ከማኅበረሰብ) ቫይረሱ እንደተገኘባቸው አመልክቷል፡፡ ሁለቱም ከአዲስ አበባ እንደሆኑም አስታውቋል፡፡ በኢትዮጵያ በቫይረሱ ሕይወታቸው ያለፉ ሰዎች ቁጥርም 57 ደርሷል፡፡ዛሬ ቫይረሱ የተገኘባቸው ዕድሜያቸው ከሁለት ወር እስከ 80 ዓመት የሚገኙ 116 ወንዶችና 63 ሴቶች ናቸው፡፡ ከ179 ሰዎች መካከል 176 ኢትዮጵያውያን ናቸው፡፡ባለፉት 24 ሰዓታት ተጨማሪ 50 ሰዎች ከበሽታው ማገገማቸውን ተከትሎም 545 ደርሷል፡፡